Melodi Grand Prix 2012

Melodi Grand Prix 2012 var den 50. utgaven av Melodi Grand Prix, Norges nasjonale uttaking til Eurovision Song Contest. 24 sanger deltok i tre delfinaler, og av disse kom ti til finalen 11. februar 2012 i Oslo Spektrum i Oslo. Vinnerlåten ble «Stay», framført av Tooji. Han har skrevet låten sammen med Peter Boström og Figge Boström. Tooji representerte Norge i Eurovision Song Contest 2012 i Baku, der han kvalifiserte seg via andre semifinale. I finalen endte han på en sisteplass med 7 poeng. Dette var Norges ellevte sisteplass i konkurransen. 

 Sendingene 
Konkurransen besto av tre delfinaler: første delfinale i Ørland 21. januar, andre delfinale Larvik 28. januar og tredje delfinale i Florø 4. februar. Dette året ble det ikke holdt noen Siste sjanse. 

Også dette året holdt NRK en åpen konkurranse, og rundt 800 bidrag kom inn. Det var en økning på rundt hundre fra året før, og et av de høyeste antall innsendte bidrag i Melodi Grand Prix' historie. 24 av bidragene ble plukket ut til konkurransen, også det ny rekord. Det var åtte sanger i hver delfinale, og de tre låtene med flest stemmer, kvalifiserte seg direkte til finalen i Oslo Spektrum lørdag 11. februar. I tillegg valgte en jury ut ytterligere ett finalebidrag blant de utslåtte delfinalistene, slik at det ble ti sanger i finalen. NRK produserte også flere programmer i tillegg, blant annet et 40 minutters forprogram fra hver delfinaleby.

Den første delfinalen ble holdt i Hangar E på Ørland hovedflystasjon på Brekstad, mens den andre delfinalen gikk av stabelen i Arena Larvik lørdag 28. januar. Florø idrettssenter var vert for den tredje delfinalen, mens Oslo Spektrum nok en gang huset finalen. Per Sundnes og Marte Stokstad var programledere for samtlige sendinger.

Artistene ble offentliggjort mellom 27. oktober 2011 og 16. desember 2011, mens låtene ble sluppet samlet 16. januar 2012. Blant artistene var det flere kjente navn, blant annet Lise Karlsnes fra bandet Briskeby, Lisa Stokke, Nora Foss Al-Jabri, bandet Plumbo og rockegruppa The Carburetors. I tillegg deltok den amerikanske countrymusikeren Bobby Bare sammen med Petter Øien. Bobby Bare var 76 år da han deltok i konkurransen og er til nå den eldste som noen gang har deltatt i Melodi Grand Prix. Benedicte Adrian gjorde også Melodi Grand Prix-comeback som en del av gruppa United. Hun vant finalen i 1984 med Dollie De Luxe og «Lenge leve livet».

 Resultatet i finalen 
Oslo Spektrum, Oslo, Lørdag 11. februar 2012

 Første runde 
Nr.TittelArtistKomponistTekstforfatterStatus 1«Stay»ToojiTooji Keshtkar, Peter Boström og Figge BoströmGullfinale 2 «High on Love» Reidun Sæther Thomas G:son, Tommy Berre og Ovidou Jacobsen Uplassert 3 «Sailors» Lise Karlsnes Lise Karlsnes og Thomas EriksenLise Karlsnes Uplassert 4 «Ola Nordmann» Plumbo Lars Erik BlokkhusGlenn Hauger Gullfinale 5 «Crush» Malin Beyond51 Uplassert 6 «Somewhere Beautiful» Nora Foss Al-Jabri Christian Ingebrigtsen og Eivind Rølles Gullfinale 7 «Don't Touch the Flame» The CarburetorsChristopher Lindahl og Stian KroghLindal og Per Gunnar Lund-Vang Uplassert 8 «Things Change» Petter Øien og Bobby Bare  Bobby Bare Gullfinale 9 «Sammen» Yaseen og Julie Maria Sigve Bull og El Axel Uplassert 10 «Make It Better» Tommy Fredvang Tommy Fredvang, Hanne Sørvaag og Tommy Berre Uplassert

 Gullfinale 
Nr.TittelArtistKomponistTekstforfatterStemmer Plass 1«Stay»ToojiTooji Keshtkar, Peter Boström og Figge Boström155 4801 4 «Ola Nordmann» Plumbo Lars Erik BlokkhusGlenn Hauger61 868 4 6 «Somewhere Beautiful» Nora Foss Al-Jabri Christian Ingebrigtsen og Eivind Rølles90 046 2 8 «Things Change» Petter Øien og Bobby Bare  Bobby Bare79 685 3

 Avstemning i finalen 
De fire mest populære sangene i første runde gikk videre til gullfinalen. Det fulle resultatet fra første runde ble aldri offentliggjort, og gullfinalistene ble offentliggjort i tilfeldig rekkefølge. I gullfinalen ble resultatet avgjort av en blanding mellom fagjuryer og seernes telefonstemmer. Først stemte fagjuryene fra de tre delfinalebyene, der hver jury ga 2 000, 4 000, 6 000 og 8 000 poengstemmer til de fire gullfinalistene. Etter fagjuryene ble seernes telefon- og SMS-stemmene presentert. Seernes stemmer var delt i fem geografiske regioner ut fra hvor i landet stemmene ble avgitt. Hver stemme telte ett poeng. Poengene for landsdelene under tilsvarer dermed antall mottatte telefon- og SMS-stemmer.
Nr.TittelØrlandLarvikFlorøNord-NorgeVest-NorgeSør-NorgeMidt-NorgeØstlandetTotalt 1«Stay»6 0006 0006 0003 42521 14626 47432 11454 321155 4804«Ola Nordmann»2 0004 0004 0001 0897 03712 71211 63319 39761 8686«Somewhere Beautiful»8 0008 0008 0001 3819 77612 61514 58127 69390 0468«Things Change»4 0002 0002 0002 45211 55214 90719 96322 81179 685

 Delfinalene 

 Delfinale 1 
Hangar E, Ørland hovedflystasjon, Brekstad, lørdag 21. januar 2012
 Nr. Tittel Artist KomponistTekstforfatter Plass Status 1 «Elevator» Irresistible med Carl Pritt Anne Judith Wik, Nermin Harambasic, Ronny Svendsen, Robin Jenssen  Wik, Harambasic, Svendsen, Jenssen, Carl Pritt UplassertUte 2 «Så vidunderleg» Kim André Rysstad Elin Nygård UplassertUte 3 «High on Love» Reidun Sæther Thomas G:son, Tommy Berre og Ovidou Jacobsen 3Finale 4 «You Break It, You Own It» Rudi Myntevik Rune Berg og Asbjørn Ribe UplassertUte 5 «With Love» Lisa Stokke Lisa Stokke, Johanna Demker, Anita Lixel og Tommy Berre UplassertUte 6 «Little Bobbi» UnitedJohn Lundvik, Philip Halloun og Thomas Felberg UplassertUte 7 «Somewhere Beautiful» Nora Foss Al-Jabri Christian Ingebrigtsen og Eivind Rølles 1Finale 8 «Don't Touch the Flame» The Carburetors Christopher Lindahl og Stian KroghLindal og Per Gunnar Lund-Vang 2Finale

 Delfinale 2 
Arena Larvik, Larvik, lørdag 28. januar 2012
 Nr. Tittel Artist KomponistTekstforfatter Plass Status 1 «Keeps on Dancing» Cocktail Slippers Cocktail Slippers UplassertUte 2 «I've Got You» Isabel Ødegård Thom HellIsabel Ødegård og Hell UplassertUte 3 «Make It Better» Tommy Fredvang Tommy Fredvang, Hanne Sørvaag og Tommy Berre 2Finale 4 «Another Heartache» Rikke Lie Rikke Lie, Maria Marcus og Niclas Lundin UplassertUte 5 «Crush» Malin Beyond51 3Finale 6 «Ola Nordmann» Plumbo Lars Erik BlokkhusGlenn Hauger 1Finale 7 «You And I» Minnie-Oh Monica Johansen UplassertUte 8 «Shapeshifter» Rikke Normann Silya Nymoen og Rikke Normann UplassertUte

 Delfinale 3 
Florø idrettssenter, Florø, lørdag 4. februar 2012
 Nr. Tittel Artist KomponistTekstforfatter Plass Status 1 «Stay» Tooji Tooji Keshtkar, Peter Boström og Figge Boström 2Finale 2 «Si» Marthe Valle Marthe Valle, Bjarte Ludvigsen, Jens Kristian Rimau og Anders BjellandMarte Valle UplassertUte 3 «Things Change» Petter Øien og Bobby Bare  Bobby Bare 1Finale 4 «Sammen» Yaseen og Julie Maria Sigve Bull og El Axel 3Finale 5 «The Greatest Day» Håvard Lothe Band Håvard Lothe UplassertUte 6 «Euphoria» SiLyA Silya Nymoen UplassertUte 7 «Seemed Like a Good Idea» The Canoes Arne Hovda, Erik Norvald Røe, Christopher Barron Gross og Hans Petter Aaserud UplassertUte 8 «Sailors» Lise Karlsnes Lise Karlsnes og Thomas EriksenLise Karlsnes UplassertFinale

 Hendelser 
miniatyr|Plumbo skapte mest oppmerksomhet i forbindelse med Melodi Grand Prix 2012.
På forhånd var det populære bandet Plumbo storfavoritter til å vinne konkurransen med «Ola Nordmann». Bandet var imidlertid på nippet til å bli diskvalifisert fra Melodi Grand Prix, kort tid før konkurransen. Årsaken var at frontfigur Lars Erik Blokkhus kom med en sleivete kommentar under Spellemannprisen 2011 et par uker i forveien. Plumbo ble tildelt prisen årets hit for sangen «Møkkamann», og det var rapduoen Madcon som delte ut prisen. Under takketalen på scenen kom Brekkhus med en spøk som ble oppfattet å være rasistisk, da Blokkhus spøkefullt omtalte Madcon som «mokkamann».Plumbo legger seg langflate etter Spellemann-skandalen, Drammens Tidende, 15. januar 2012 Uttalelsen vekket sterke reaksjoner fra salen og i pressen i etterkant. På bakgrunn av dette vurderte NRK å diskvalifisere Plumbo fra Melodi Grand Prix. Blokkhus og Plumbo la seg imidlertid flate etter hendelsen og avviste at kommentaren var ment rasistisk. Etter et møte mellom gruppa, NRK og Dinamo som produserte delfinalene, fikk Plumbo likevel delta. Gruppa vant delfinale 2 og endte til slutt på en fjerdeplass i finalen. «Ola Nordmann» lå også på VG-lista i sju uker med fjerdeplass som beste notering. Vinnerlåten «Stay» nådde en andreplass på lista.

Dette var 50. gang NRK arrangerte Melodi Grand Prix, men jubileet ble ikke markert under sendingene. Dette kom delvis av at det var 51. gangen Norge stilte med et bidrag til Eurovision Song Contest. I 1991 avlyste nemlig NRK Melodi Grand Prix og valgte «Mrs. Thompson» internt. NRK selv regner Melodi Grand Prix 2012 som den 51. utgaven, til tross for at det ikke var noen Melodi Grand Prix i 1991.

Finalen og gullfinalen ble i snitt sett av 1 221 000 seere, ned 74 000 fra året før. Delfinalen i Ørland ble sett av 1 024 000 i snitt for begge delene. Delfinalen i Larvik hadde 958 000 seere i snitt, mens Florø hadde 916 000 seere.

 Se også 
 MGPjr 2012
 Eurovision Song Contest 2012

 Referanser 

Kategori:Melodi Grand Prix
Kategori:Musikk i 2012